DTAC-ADVANC ชิงดำคลื่น 1800MHz หลังผ่านคุณสมบัติครบทุกข้อ!
DTAC-ADVANC ชิงดำคลื่น 1800MHz หลังผ่านคุณสมบัติครบทุกข้อ!
15 ส.ค. 2561

สืบเนื่องจากกรณีที่ บริษัท ดีแทค ไตรเน็ต จำกัด ซึ่งเป็นบริษัทย่อยของ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และ บริษัท แอดวานซ์ ไวร์เลส เน็ทเวอร์ค จํากัด (AWN) บริษัทย่อยของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ได้เข้ายื่นเอกสารเพื่อเข้าร่วมประมูลและเพื่อขอรับใบอนุญาตให้ใช้คลื่นความถี่สำหรับกิจการโทรคมนาคมย่าน 1800MHz ต่อกสทช. เมื่อวันที่ 8 ส.ค.61 ที่ผ่านมา
ล่าสุด ในวันนี้ (15 ส.ค.2561) สํานักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช.) ได้ประกาศผลการพิจารณาคุณสมบัติผู้มีสิทธิเข้าร่วมการประมูลใบอนุญาตให้ใช้คลื่นความถีย่าน1800 MHz
โดย บริษัท ดีแทค ไตรเน็ต จำกัด ซึ่งเป็นบริษัทย่อยของ DTAC และบริษัท แอดวานซ์ ไวร์เลส เน็ทเวอร์ค จํากัด (AWN) บริษัทย่อยของ ADVANC ได้ผ่านการพิจารณาคุณสมบัติเป็นผู้เข้าร่วมการประมูลใบอนุญาตให้ใช้คลื่นความถี่ย่าน 1800MHz ทั้งนี้ การประมูลคลื่นดังกล่าวจะมีขึ้นในวันที่ 19 ส.ค.61